CELEX: 62009TN0274
Language: hu
Date: 2009-07-14 00:00:00
Title: T-274/09. sz. ügy: 2009. július 14-én benyújtott kereset — Deutsche Bahn kontra OHIM –- DSB (IC4)

12.9.2009   
            
            
               HU
            
            
               Az Európai Unió Hivatalos Lapja
            
            
               C 220/38
            
         2009. július 14-én benyújtott kereset — Deutsche Bahn kontra OHIM –- DSB (IC4)
   (T-274/09. sz. ügy)
   2009/C 220/80
   A keresetlevél nyelve: német
   
      Felek
   
   
      Felperes: Deutsche Bahn AG (Berlin, Németország) (képviselő: E. Haag ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: DSB (Koppenhága, Dánia)
   
      Kereseti kérelmek
   
   
               —
            
            
               Az Elsőfokú Bíróság helyezze hatályon kívül a Belső Piaci Harmonizációs Hivatal első fellebbezési tanácsának — 2009. április 30-i — megtámadott határozatát és a felszólalási osztály 2007. július 26-i határozatát;
            
         
               —
            
            
               az Elsőfokú Bíróság a Belső Piaci Harmonizációs Hivatalt kötelezze az eljárás összes költségének viselésére, a fellebbezési és a felszólalási eljárás során felmerült költségeket is beleértve.
            
         
      Jogalapok és fontosabb érvek
   
   
      A közösségi védjegy bejelentője: DSB
   
      Az érintett közösségi védjegy: az „IC4” szóvédjegy a 39. osztályba tartozó szolgáltatások vonatkozásában (4 255 411. sz. védjegybejelentés).
   
      A felszólalási eljárásban hivatkozott védjegy vagy megjelölés jogosultja: a felperes.
   
      A hivatkozott védjegy vagy megjelölés: a 6., 7., 9., 11., 12., 19., 37., 38., 39., 41. és 42. osztályba tartozó áruk és szolgáltatások vonatkozásában lajstromozott „ICE” szóvédjegy (170605. sz. közösségi védjegy) és a 39. és 42. osztályba tartozó szolgáltatások vonatkozásában lajstromozott „IC” német ábrás védjegy (1 009 258. sz.).
   
      A felszólalási osztály határozata: a felszólalási osztály a felszólalást elutasította.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: A 207/2009/EK rendelet (1) 8. cikke (1) bekezdése b) pontjának megsértése, mivel az ütköző védjegyek között fennáll az összetévesztés veszélye.
   
      (1)  A közösségi védjegyről szóló, 2009. február 26-i 207/2009/EK tanácsi rendelet (HL 2009. L 78., 1. o.)